“Працуючы кiроўцам маршруткi, я i пасажыраў, калi можна так сказаць, заахвочваў да беларускасцi, — распавядае Пётр. — У маёй маршрутцы гучала толькi беларуская музыка. Увогуле, я з самага дзяцiнства знаходзiўся ў беларускамоўным асяродку. Мой бацька працаваў журналiстам у аддзеле сельскай гаспадаркi мастоўскай раёнкi ”Зара над Нёманам". З калегамi i са мной ён заўжды размаўляў толькi па-беларуску. Пасталеўшы, прачытаў “100 пытанняў i адказаў з гiсторыi Беларусi”, стаў цiкавiцца гiсторыяй.